
Nr. 7332 din 13.05.2021                                                                      		     	      Aprobat
    									                            	     PRIMAR
        		Ioan MĂRCUȘ
						
RAPORT  DE SPECIALITATE

privind aprobarea predării către Ministerul Dezvoltării Lucrărilor Publice și Administrației prin Compania Națională de Investiții C.N.I, a amplasamentului în vederea executării obiectivului de investiții Proiect pilot – Construire „Sală de educație fizică școlară, Școala Gimnazială Nr. 1 Sântandrei, Str. Principală, nr. 154,  sat Sântandrei, comuna Sântandrei, județul Bihor”
Comuna Sântandrei a transmis în data de 16.02.2021 prin adresa nr. 2099 din 16.02.2021 Companiei Naționale de Investiții (C.N.I.) solicitarea nr. 2092 din 16.02. 2021 (înregistrate la sediul CNI cu nr. 6695/17.02.2021) privind includerea în Programul Național de Construcții de Interes Public sau Social, Subprogramul „Săli de sport„ pentru finanțarea obiectivului de investiții Construire „Sală de educație fizică școlară, Școala Gimnazială nr. 1 Sântandrei, Str. Principală, nr. 154,  sat Sântandrei, comuna Sântandrei, județul Bihor”
Ulterior depunerii solicitării prin adresa nr. 16146/06.04.2021 emisă de Direcția Investiții -  Departamentul Sport din cadrul C.N.I., Comuna Sântandrei a fost informată că obiectivul de investiții mai sus menționat a fost introdus pe Lista sinteză a subprogramului ” Săli de sport” aprobată prin Ordin M.D.L.P.A. nr. 408/24.03.2021. Totodată, prin cuprinsul aceleiași adrese, în vederea pormovării obiectivului de investiții în etapa a doua au fost solicitate o serie de documente necesare a fi transmise.
 Menționăm că programul de Săli de Educație Fizică Școlare a fost conceput pentru dotarea unităților școlare cu un număr relativ mic de elevi sau cu rezerve reduse de teren pentru medii rurale și ocazional medii urbane. 
Aspectul general al sălii a fost conceput în ideia integrării în medii dominate de construcții cu acoperiș în zone cu densitate construită redusă și regim de înălțime general P+1E. Sala este destinată activitățior sportive necompetiționale, sporturile ce pot fi practicate aici fiind gimnastica, lupte, baschet necompetițional etc. Suprafața utilă a terenului este dimensionată conform normelor pentru tipul de activități menționat mai sus. 
În plan clădirea  este formată din două dreptunghiuri alipite, ușor deplasate unul față de celălalt . În linii generale construcția se înscrie într-un dreptunghi de dimensiuni 17 x 26,65 metri. 
Caracteristicile construcției prpuse sunt:
- regim de înălțime: P+supantă (parter înalt)
- H max cornișă = 4,90 m
- H max coamă = 6,40 m
- suprafață construită Sc = 388 mp
- suprafață desfășurată Sd = 415 mp
- categoria de imporatnță C- normală
- clasa de importanță III
Sala va fi utilizată în regim nepermanent, în general în perioada desfășurării orelor de curs. Sala poate fi utilizată de către un grup (o clasă) de 30 de elevi. Clădirea va conține un teren pentru exerciții fizice, cu dimensiuni libere de aproximativ 9x18 metri. Terenul nu este destinat practicării sporturulor cu mingea și în general sporturilor care implică alergare cu excepția exercițiilor fizice sub supravegherea unui cadru didactic. Sala are două grupuri de vestiare cu grupuri sanitare și dușuri pentru elevi, divizate 50% - 50% pentru băieți și pentru fete. 
Din motive de siguranță centrala termică a fost amplasată la o extremitate a clădirii, practic în afara acesteia. Cu o suprafață de 12,50 metri pătrați încăperea poate adăposti centrala preconizată de 80KW.
În conformitate cu:
· prevederile art. 44 (1) din Legea nr. 273/2006 privind finanțele publice, actualizată, potrivit cărora: „documentațiile tehnico - economice ale obiectivelor de investiții noi, a căror finanțare se asigură integral sau în completare din bugetele locale, precum și a celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative;
· Ordinul M.D.L.P.A. nr. 408/24.03.2021;
· prevederile art. 129 alin. (4) lit. d) din Ordonanţa de urgenţă a Guvernului nr. 57 din 3 iulie 2019 privind Codul administrativ, cu modificările și completările ulterioare, potrivit cărora: “consiliul local aprobă, la propunerea primarului, documentațiile tehnico - economice pentru lucrările de investiții de interes local, în condițiile legii”.
Luându-se în considerare necesitatea și oportunitatea realizării obiectivului, în baza proiectului tip elaborat de catre Compania Națională de Investiții.
PROPUNEM:

1. Aprobarea predării către Ministerul Dezvoltării, Lucrărilor Publice și Administrației prin Compania Națională de Investiții C.N.I. pe bază de protocol, a terenului situat în sat Sântandrei, comuna Sântandrei, județul Bihor aflat în proprietatea publică a comunei Sântandrei, liber de orice sarcini, în suprafață de 1219 mp, identificat prin nr. cad. 59870 înscris în C.F. nr. 59870  în vederea și pe perioada realizării de către C.N.I. a obiectivului de investitii Proiect pilot - Construire „Sală de educație fizică școlară, Școala Gimnazială nr. 1 Sântandrei, Str. Principală, nr. 154,   sat Sântandrei, comuna Sântandrei, județul Bihor”;
2. Amplasamentul este viabilizat, conform documentelor urbanistice, cu respectarea reglementărilor în vigoare;
3. Aprobarea asigurării finanțării de către Consiliul Local al comunei Sântandrei, Județul Bihor a cheltuielilor pentru racordurile la utilități (electrică, apă, canal, gaz sau alt tip de combustibili utilizat etc.);
4. Aprobarea de către Consiliul Local al comunei Sântandrei în condițiile legii a asigurării  suprafețelor de teren necesare pentru depozitarea și organzarea șantierului;
5. [bookmark: _GoBack]Aprobarea de către Consiliul Local al Comunei Sântandrei a obligativității ca după predarea amplasamentului si a obiectivului realizat, de a se menține destinația acestuia și întreținerea acestuia pe o perioadă de minim 15 ani.

Întocmit
Consilier personal al primarului
Adrian Mihai JURCUȚ

